Vrystaat-misdaad bedreig kossekerheid vir héle SA | Landbou
Vrystaat-misdaad bedreig kossekerheid vir héle SA
'n Spreilig en kamera by 'n skaapkraal in die Vrystaat. Die miljoene rande wat boere sonder enige belastingverligting of staatsubsidie op beveiliging moet bestee, is geld wat hulle nié in hul boerderye kan herbelê nie. FOTO: JOHAN NORVAL
Boere, sekerheidskenners en landboukundiges met wie Landbouweekblad gepraat het, waarsku die moordvlaag wat die provinsie se boere teister, gaan ernstige ekonomiese gevolge hê.
"Baie plase waar mense vermoor word, kom tot stilstand en party kom nooit weer regtig aan die gang nie. Daar is 'n duidelike verband tussen plaasmoorde en ekonomiese agteruitgang," sê dr. Johan Burger, senior navorser by die Instituut vir Sekerheidstudies (ISS).
Die ISS het reeds in Junie vanjaar voorspel dat die styging in werkloosheid ná die inperking tot groter vlakke van misdaad gaan lei, insluitend plaasaanvalle. "Dis wat nou gebeur, met verswarende faktore soos korrupsie, onwettige vuurwapens, alkohol en dwelms wat bydra."